7 (מספר)

7 (במילים בלשון זכר: שבעה; בלשון נקבה: שבע) הוא המספר הטבעי הבא אחרי 6 והבא לפני 8.

7 הוא גם ספרה המשמשת בכתיבת מספרים לפי בסיס עשרוני (ולפי כל בסיס גדול מ-7, כגון בסיס אוקטלי ובסיס הקסדצימלי). כמו כן הוא נחשב למספר טיפולוגי.

התפתחות בכתב של הספרה 7

במתמטיקה 
 7 הוא המספר הראשוני הרביעי, אחרי 2, 3 ו-5.
 7 ו-3 הם הזוג הראשון של הראשוניים שההפרש ביניהם הוא 4.
 7 הוא מספר ראשוני סיבובי.
 7 הוא מספר מזל השלישי.
 7 הוא מספר מרסן.
 מבחן התחלקות: מספר שלם מתחלק ב-7 אם ורק אם לאחר שמחסרים מהמספר ללא ספרת האחדות את ספרת האחדות מוכפלת בשתיים, מקבלים מספר שמתחלק ב-7. למשל, 224 מתחלק ב-7 כיוון ש .
 7 הוא מספר שמח.

במדעי הטבע 
 לאטום החנקן יש שבעה פרוטונים.
 לאיזוטופ הנפוץ של ליתיום יש שבעה נוקלאונים.
 אדם ממוצע יכול לזכור, בו זמנית, עד שבעה פריטים בזיכרון לטווח קצר, תופעה המוכרת כהמספר הקסום שבע, פלוס או מינוס שתיים. בדומה לזאת, דבורה יכולה לזכור בו זמנית עד שבעה פריטים.
 מפרק שורש הרגל, באדם, מכיל את 7 עצמות שורש הרגל. אחת מהן היא עצם העקב.
 לפרח ורד הכלב יש 7 עלעלים בצורת ביצה שאורכם 3–4 ס"מ.

בתרבות 

 יש 7 יבשות
 יש 7 אוקיינוסים וימים
 יש 7 תווים בסולם המוזיקלי.
 יש שבעה פלאי תבל
 במשחקי מזל רבים משתמשים בשתי קוביות משחק. סכום הספרות על שתי פאות נגדיות של קובייה יהיה תמיד 7. המספר השכיח בהגרלה של הטלת שתי קוביות הוא המספר שבע.
 שבע בום הוא משחק נפוץ מאוד המבוסס על המספר 7.

ביהדות 
על פי היהדות, המספר 7 מייצג את הקודש שחל בתוך עולם הטבע. משום כך, 7 מופיע ביהדות בהקשרים רבים:
 אלוהים ברא את העולם בשישה ימים, והיום השביעי הוא שבת. לשבעת הימים מוקדש המספר 7 בשיר "אחד מי יודע".
 המנורה בבית המקדש הייתה בעלת 7 קנים.
 שנת השמיטה היא השנה השביעית.
 עבד עברי יוצא לחופשי בשנה השביעית.
 ספירת העומר נעשית במשך שבעה שבועות.
 שנת היובל - השנה החמישים, היא לאחר שבע שמיטות.
 בחלום פרעה מתוארות שבע פרות ושבע שיבולים.
 שבעת המינים.
 שבע מצוות בני נח
 שבע ברכות בטקס החתונה.
 הכלה (ואמהּ) מקיפה את החתן תחת החופה 7 פעמים.
 יושבים שבעה (ימי אבל) על אדם שנפטר.
 ישנם 7 קרובי משפחה שעליהם יושבים שבעה: אבא, אמא, אח, אחות, בן, בת, בעל/אישה.
 פסח וסוכות נמשכים 7 ימים.
 נוהגים להזמין לסוכה את שבעת האושפיזין (אברהם, יצחק, יעקב, משה, אהרן, יוסף ודוד) כל אחד מהם ביום אחר מימי החג לפי הסדר.
 גודלה המינימלי של הסוכה הוא ריבוע של שבעה טפחים.
 ארבעת המינים מונים שבעה פריטים: לולב אחד, אתרוג אחד, שלושה הדסים ושתי ערבות.
 ראש השנה הוא בחודש השביעי
 יש שבעה חגים בשנה היהודית: שלוש רגלים - פסח, שבועות, סוכות. ימים נוראים - ראש השנה, יום הכיפורים. מועדים שנוספו על ידי חז"ל - חנוכה ופורים. ניתן להגיע לשבעה חגים מהתורה בלבד אם סופרים את שמיני עצרת בנפרד מסוכות ואת ערב פסח שבו מקריבים קורבן פסח בנפרד מפסח, כיוון שהם חגים נפרדים במקור. דרך נוספת מופיעה בלוח השנה במגילות קומראן והיא לספור את יום הנפת העומר (שחל לדעתם ביום ראשון שאחרי שביעי של פסח) ופסח שני בין החגים. במדרש תדשא פרק ו' נמנים שבעה כך: שבת, חג המצות, חג העומר, חג השבועות, חג השופרות, חג הכיפורים, חג הסוכות.
 יש שבעה ימים טובים מדאורייתא: ראש השנה, יום כיפור, שבועות, שמיני עצרת, יום טוב ראשון של סוכות, יום טוב ראשון של פסח, שביעי של פסח.
 ליתרו היו שבעה שמות שונים וגם היו לו שבע בנות.
 לאיוב היו שבעה בנים.
 אחשוורוש ערך משתה של שבעה ימים, ובו החל התהליך שהסתיים בנס פורים.
 בשבת עולים שבעה אנשים לתורה.
 על פי : שבעה נביאים נתנבאו לאומות העולם - ואלו הן: בלעם ואביו ואיוב, אליפז התימני, ובלדד השוחי, וצופר הנעמתי ואליהוא בן ברכאל.
 התלמוד מונה שבע נביאות: שרה, מרים, דבורה, חנה, אביגיל, חולדה ואסתר.
 שבעה עמים ישבו בארץ-כנען: הכנעני, החיתי, החיווי, האמורי, הפריזי, היבוסי והגרגשי.
 אלוהים ברא שבעה רקיעים - כשבשביעי נמצאות הנשמות הטהורות (זהו גם מקור הביטוי "ברקיע השביעי").
 לפי אחד המדרשים, כל מכה במצרים נמשכה שבעה ימים.
 בפסוק הראשון בתורה יש שבע מילים.
 בשמחת תורה עורכים שבע הקפות.
 לבית המקדש היו שבעה שערי כניסה.
 משה הוא דור שביעי לאברהם.
 ללאה היו שבעה ילדים (שישה בנים ובת אחת).
 יהושע ובני ישראל הקיפו את חומות יריחו שבעה ימים, וביום השביעי שבע פעמים, עד שהן נפלו.
 יעקב עבד למען לבן הארמי שבע שנים (פעמיים) כדי להינשא לבנותיו.
 שבעת בניה של חנה הוצאו להורג זה אחר זה כשסירבו להשתחוות לפני פסל.
 7 עולמות.
 7 מדורי גיהנום.
 7 מדורי גן עדן.

בהגות היהודית 
 בהגות היהודית 7 מסמל ריבוי: "שבעתיים יוקם קין" (); "שבע יפול צדיק וקם" ().
 המספר 7 גם מסמל את האחדות שבטבע: שישה צדדים של העולם, שכוללים את 4 רוחות השמים, מעלה, מטה, והנקודה הפנימית שמאחדת את העולם (דרשת המהר"ל לשבת הגדול). ולכן נאמר כי השביעי חביב, והיום השביעי שבשבוע נבחר כיום מקודש.
 בקבלה, ובעקבותיה, בספרי החסידות, נחשב המספר שבע כסמל לעולם ולטבע (שבעת ימי הבריאה, שבעה רקיעים ועוד) זאת לעומת המספר שמונה המסמל את העל-טבעי.

הקשרים נוספים 
 לפי אמונות מסוימות, בגוף האדם ישנן שבע צ'אקרות.
 בנומרולוגיה המספר 7 קשור לעומק, לאינטואיציה, לחשיבה, לרוחניות.
 בנצרות מונים שבעה חטאים.
 לחיה שמופיעה באחרית הימים של ספר חזון יוחנן יש שבעה ראשים.
 בסדרת ספרי הארי פוטר ישנם שבעה ספרים, ושבע שנת לימוד בבית הספר הוגוורטס. בנוסף, בספר הארי פוטר והנסיך חצוי-הדם כתוב כי 7 הוא המספר הקסום ביותר, אך הכוונה לא מוסברת.
 פטמה של אישה היא פי 7 מפטמת גבר
במערכון "המוסך" של שלישיית הגשש החיוור, מספר הקבלן קלארשו בדיחה שמסתיימת בדו-שיח מפורסם: "'כמה?' 'שבע'. 'מה שבע?' 'מה כמה?'" .
 מספר הממלכות בהפטרכיה שלבסוף התמזגו ליצירת ממלכת אנגליה.
 בהימורים שלישיית שביעיות מסמלות את הזכייה הגדולה ביותר.
 בפסיכולוגיה המספר הקסום שבע, פלוס או מינוס שתיים הוא מאמר יסוד על קיבולת זיכרון עבודה.
 7 נחשב מספר מזל במקומות רבים, למשל ישראל.
 בסדרה דרגון בול, שבעת כדורי הדרגון בול הם כדורים קסומים שמי שמשיג אותם זכאי להגשים משאלה אחת.
בסדרת המשחקים סוניק הקיפוד, קיימים שבעה יהלומים ששילוב של כולם יחד הופכים את סוניק ומספר דמויות אחרות לדמויות זהובות בעלות כוחות על.

ראו גם
 מילים ל-6 ו-7 בשפות שונות

קישורים חיצוניים

הערות שוליים

ערכים שבהם תבנית בריטניקה אינה מתאימה
מספרים טבעיים